Արմանուշը երգը լսելիս բառերի և իրենց գտնվելու վայրի անհամապատասխանությունից անհարմարավետություն զգաց: Այդ երգն Ասյային էր նմանեցնում' հակասություններով ու պոռթկումներով լի, աններդաշնակ, բռնկվող, զգացմունքային և պատրաստ ամեն վայրկյան պայթելու, ճիշտ Ասյայի պես: Հենվեց թիկնակին: Հետևում մրթմրթոցը վերածվեց միանվագ բզզոցի, սիմիթի կտորները կորան երկնքում: Քամու մեջ կախարդանք կար, և ջրերում ապրող բոլոր ձկների ուրվականները լողում էին նրանց հետ կապույտ ծովի մեջ: